ΕΝΟΤΗΤΑ Ε, ΚΕΦΑΛΑΙΟ 6: Ο ΜΕΣΟΠΟΛΕΜΟΣ

1. Τι γνωρίζεις για τις συνθήκη της Λωζάννης;

Η συνθήκη της Λωζάννης ήταν συνθήκη ειρήνης που έθεσαν τα όρια της σύγχρονης Τουρκίας. Υπογράφτηκε στη Λωζάννη της Ελβετίας, τον Ιούλου του 1923 από την Ελλάδα, την Τουρκία και τις χώρες που πολέμησαν στον Πρώτο Παγκόσμιο πόλεμο και τη μικρασιατική εκστρατεία.

1. Τι προέβλεπε η συνθήκη της Λωζάννης;

Με τη συνθήκη της Λωζάννης επισφραγίστηκε η Μικρασιατική Καταστροφή. Η Ελλάδα έχασε την ανατολική Θράκη, τα νησιά Ίμβρο και Τένεδο, την περιοχή της Σμύρνης, ενώ τα Δωδεκάνησα παρέμειναν στην Ιταλία. Ταυτόχρονα, αποφασίστηκε η ανταλλαγή των πληθυσμών ανάμεσα στην Ελλάδα και την Τουρκία με βάση το θρήσκευμα. Εξαιρέθηκαν οι χριστιανοί Έλληνες που ζούσαν στην Κωνσταντινούπολη, την Ίμβρο και την Τένεδο και οι μουσουλμάνοι της δυτικής Θράκης.

1. Ποιά αλλαγή έγινε στο πολίτευμα της Ελλάδας το 192;

Την άνοιξη του 1924 το πολίτευμα έγινε αβασίλευτη δημοκρατία. Ο Αλέξανδρος Παπαναστασίου υπήρξε ο πρώτος πρωθυπουργός.

1. Τι ονομάζουμε Μεσοπόλεμο;

Το χρονικό διάστημα μεταξύ των δύω παγκοσμίων πολέμων ονομάζεται Μεσοπόλεμος (1923 – 1940).

1. Ποιά κατάσταση επικρατεί στην Ελλάδα το διάστημα αυτό;

Η Ελλάδα είναι κλονισμένη από τη μεγάλη στρατιωτική ήττα στη Μικρασία, διχασμένη πολιτικά, αντιμετωπίζει μεγάλα οικονομικά προβλήματα, τα οποία αυξήθηκαν μετά τη διεθνή οικονομική κρίση του 1929, και το κυριότερο είχε να περιθάλψει πάνω από ένα εκατομμύριο πρόσφυγες από την ανατολική Θράκη, τον Πόντο και τη Μικρά Ασία, καθώς και 100.000 περίπου πρόσφυγες από τη Βουλγαρία και τη Σοβιετική Ένωση, που ήρθαν μετά την κυριαρχία των Μπολσεβίκων.

1. Πού εγκαταστάθηκαν οι περισσότεροι πρόσφυγες και ποια η προσφορά του στην ανάπτυξη της χώρας;

Οι περισσότεροι πρόσφυγες εγκαταστάθηκαν κυρίως στη Μακεδονία και τη δυτική Θράκη ενισχύοντας στο ελληνικό στοιχείο. Οι πρόσφυγες έμειναν προσωρινά σε καταυλισμούς, ενώ αργότερα δημιουργήθηκαν οικισμοί για τη στέγασή τους. Οι πρόσφυγες τόνωσαν τόσο τον πληθυσμό των πόλεων, όσο για τον αγροτικό πληθυσμό, συμβάλλοντας σημαντικά στην οικονομική και πνευματική ανάπτυξη της χώρας.

1. Πώς είναι η πολιτική κατάσταση στην Ελλάδα την περίοδο του Μεσοπολέμου;

Κατά τον Μεσοπόλεμο, η Ελλάδα ταλαιπωρείται από εσωτερική πολιτική αστάθεια. Τα πολιτικά κόμματα εναλλάσσονται στην εξουσία και πολλές φορές αξιωματικοί του στρατού οργανώνουν πραξικοπήματα. Με την άνοδο του φασιστικού κόμματος στην Ιταλία και του ναζιστικού κόμματος στη Γερμανία πρόβαλε και πάλι η απειλή του πολέμου στην Ευρώπη. Στην Ελλάδα, καθώς επικρατούσε πολιτική αστάθεια και κοινωνική αναταραχή που εκφραζόταν με πορείες, διαδηλώσεις και απεργίες, ο υπουργός του στρατιωτικών Ιωάννης Μεταξάς κατέλαβε την εξουσία.

1. Ποιά ήταν η πολιτική του Μεταξά;

Τον Αύγουστο του 1936, ο Μεταξάς, στον οποίο είχε αναθέσει την πρωθυπουργία ο βασιλιάς Γεώργιος Β’, διέλυσε την Βουλή και επέβαλε δικτατορία. Κυνήγησε τους πολιτικούς αντιπάλους και προσπάθησε, χωρίς ουσιαστικό αποτέλεσμα, να προσεγγίσει τους αγρότες και τους εργάτες με διάφορα κοινωνικά μέτρα. Ως έμπειρος στρατιωτικός, φρόντισε να προετοιμάσει τη χώρα για τον πόλεμο που ερχόταν. Παράλληλα, ακολούθησε σταθερή πολιτική φιλίας με τη Βρετανία, τη μεγαλύτερη ναυτική δύναμη της εποχής.